text: लंदन : इंग्लैंड के पूर्व कप्तान माइकल आथर्टन का माना है कि इंडियन प्रीमियर लीग ने युवा खिलाड़ियों को अधिक विकल्प और मौके मुहैया कराए हैं लेकिन साथ ही क्रिकेट के खेल में बाधा भी उत्पन्न की. लार्ड्स में पूर्व भारतीय कप्तान सौरव गांगुली की किताब ‘ए सेंचुरी इज नाट इनफ’ के ब्रिटेन में हुए विमोचन के मौके पर आथर्टन ने यह बात कही. क्रिकेट पर चर्चा के लिए आथर्टन के साथ उनके इंग्लैंड के साथी खिलाड़ी माइक गैटिंग और श्रीलंका के पूर्व कप्तान कुमार संगकारा भी मौजूद थे.